Document ID: 31989R1010

NEUVOSTON ASETUS (ETY) N:o 1010/89,
annettu 17 päivänä huhtikuuta 1989,
hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
asetuksen (ETY) N:o 1035/72(2), sellaisena kuin se on viimeksi muutettuna asetuksella (ETY) N:o 789/89(3), 21 artiklan 1 kohdassa säädetään vaihtoehdoista, joita noudattaen 15 b ja 18 artiklan mukaisesti markkinoilta vedetyt tai mainitun asetuksen 19 ja 19 a artiklan mukaisesti ostetut tuotteet myydään,
asetuksen (ETY) N:o 1035/72 muuttamisesta annetussa asetuksessa (ETY) N:o 223/88(4) lisätään hinta- ja interventiojärjestelmän alaisten tuotteiden luetteloon nektariinit ja Brugnole-lajike,
asetuksen (ETY) N:o 1035/72 mukaisesti markkinoilta vedetyt tai ostetut nektariinit ja brugnole-lajike olisi voitava myydä samoin kuin persikat jalostamalla ne alkoholiksi; tätä varten on tarpeen muuttaa mainitun asetuksen 21 artiklan 1 kohdan ensimmäisen alakohdan b alakohtaa, ja
asetuksen (ETY) N:o 1035/72 2 artiklassa säädetään yhteisten laatuvaatimusten vahvistamisesta tietyille yhteisössä kaupan pidettäville tai kolmansiin maihin vietäville tuotteille; kiiveillä käydään jo merkittävässä määrin kauppaa yhteisön tasolla ja kolmansien maiden kanssa; tämän vuoksi on suotavaa, että tälle tuotteelle voidaan antaa yhteiset laatuvaatimukset; näiden vaatimusten soveltamisen tuloksena olisi oltava ala-arvoista laatua olevien tuotteiden poistuminen markkinoilta, tuotannon suuntaaminen kuluttajien vaatimukset täyttävällä tavalla ja rehtiin kilpailuun perustuvien kauppasuhteiden helpottaminen myötävaikuttavat täten tuotannon kannattavuuden parantamiseen; tätä varten on tarpeen lisätä kiivit mainitun asetuksen liitteessä I olevaan luetteloon,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1035/72 seuraavasti:
1) lisätään 21 artiklan 1 kohdan ensimmäisen alakohdan b alakohtaan ilmaisun "persikoilla" jälkeen ilmaisu "sekä nektariinien ja Brugnole-lajikkeen";
2) lisätään liitteessä I otsikon "Hedelmät" alle ilmaisu "Kiivit".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 17 päivänä huhtikuuta 1989.

Labels: 17
6